**BALATONSZEPEZD KÖZSÉG ÖNKORMÁNYZATA**

8252 Balatonszepezd, Árpád u. 27.

**Ügyiratszám:** BSZ/1473-4/2022.

* 1. **J E G Y Z Ő K Ö N Y V**

**Készült:** Balatonszepezd Község Önkormányzata Képviselő-testülete **2022. december 16-án 7.30 órakor** megtartott **nyilvános** üléséről

**Az ülés helye:** Balatonszepezd, Községháza – földszinti tárgyaló

(8252 Balatonszepezd, Árpád u. 27.)

**Jelen vannak:** Bíró Imre polgármester

Hegyiné Havasi Valéria alpolgármester

dr. Temesvári Zsolt

Inhof Tamás képviselők

**Igazoltan távol:** Varga József képviselő

**Tanácskozási joggal megjelent**:

dr. Varga Viktória jegyző, jegyzőkönyvvezető

Szántó Szilvia irodavezető

**Bíró Imre polgármester:** Köszönti a nyilvános ülésen megjelenteket. Megállapítja, hogy a képviselő-testület 4 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.

A napirendet a képviselő-testület egyhangú szavazással elfogadja.

**Napirend:**

**1) Az önkormányzati lakások bérletéről szóló rendelet megalkotása**

*Előterjesztő: Bíró Imre polgármester*

**2) Döntés a 472/2 hrsz-ú ingatlan bérletéről** (szóbeli előterjesztés)

*Előterjesztő: Bíró Imre polgármester*

**3)** **Balatonszepezd Község Önkormányzata 2023. évi belső ellenőrzési munkatervének és a 2023-2026. évre vonatkozó stratégiai ellenőrzési terv elfogadása**

*Előterjesztő: Bíró Imre polgármester*

**4) Beszámoló a falugondnoki tevékenységről**

*Előterjesztő: Bíró Imre polgármester*

**5) Kötelező felvételt biztosító általános iskolai körzethatárok véleményezése**

*Előterjesztő: Bíró Imre polgármester*

**VEGYES ÜGYEK**

**NAPIREND TÁRGYALÁSA**

**1) Az önkormányzati lakások bérletéről szóló rendelet megalkotása**

*Előterjesztő: Bíró Imre polgármester*

**Bíró Imre polgármester:** Egy hiányt pótolnak a rendelettel, mivel bérlakásuk van, de erre vonatkozó rendeletük nincs. Az előző testületi ülés óta még egyszer átbeszélték. Kérdezi, hogy valakinek van-e ezzel kapcsolatban kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 4 igen szavazattal – egyhangúlag – az alábbi határozatot hozza:**

**18/2022. (XII.19.) ÖNKORMÁNYZATI RENDELET**

Balatonszepezd Község Önkormányzata Képviselő-testülete az önkormányzati lakások bérletéről szóló rendelet-tervezetet elfogadja és 18/2022. (XII.19.) számon önkormányzati rendeletei közé iktatja.

**2) Döntés a 472/2 hrsz-ú ingatlan bérletéről** (szóbeli előterjesztés)

*Előterjesztő: Bíró Imre polgármester*

**Bíró Imre polgármester:** Az ingatlan állami tulajdonú, 722 m2. Varga József képviselő-társa előzetesen jelezte, hogy véleménye szerint nehezen megközelíthető, keskeny, rendezetlen terület, a bérbevételét nem támogatja. Ha nincs kérdés, az előzetes egyeztetésre tekintettel felteszi szavazásra, hogy az önkormányzat ne vegye bérbe a területet.

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 3 igen szavazattal és 1 nem szavazattal az alábbi határozatot hozza:**

**147/2022. (XII.16.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a 472/2 hrsz-ú ingatlant nem kívánja bérbe venni.

Felkéri a polgármestert, hogy a döntésről a Közép-Dunántúli Vízügyi Igazgatóságot értesítse.

Határidő: azonnal

Felelős: polgármester

**3) Balatonszepezd Község Önkormányzata 2023. évi belső ellenőrzési munkatervének és a 2023-2026. évre vonatkozó stratégiai ellenőrzési terv elfogadása**

*Előterjesztő: Bíró Imre polgármester*

**Bíró Imre polgármester:** A belső ellenőrzési tervet december 31-ig kell elfogadni, jövőre a belső ellenőr a kötelezettségvállalás rendjének kialakítását és gyakorlati megvalósítását fogja vizsgálni. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 4 igen szavazattal – egyhangúlag – az alábbi határozatot hozza:**

**148/2022. (XII.16.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 119. § (5) bekezdésében meghatározott feladatkörében eljárva a 2023. évi belső ellenőrzési munkatervet a következő tartalommal hagyja jóvá:

Ellenőrzött szerv: Balatonszepezd Község Önkormányzata

Ellenőrzés tárgya: A kötelezettségvállalás rendjének kialakítása és gyakorlati megvalósítása

Ellenőrizendő időszak: 2022. év

Ellenőrzés ütemezése: 2023. II. félév

A képviselő-testület egyidejűleg a 2023-2026. évre vonatkozó stratégiai ellenőrzési tervet az előterjesztés melléklete szerint elfogadja.

Határidő: 2022. december 31.

Felelős: jegyző

**4) Beszámoló a falugondnoki tevékenységről**

*Előterjesztő: Bíró Imre polgármester*

**Bíró Imre polgármester:** Évente beszámol a falugondnok az ellátott feladatról. Jövőre fel kell mérni, hogy a gyermekszállításra mekkora igény van. Köszöni a falugondnok egész évben végzett tevékenységét. Kérdezi, hogy van-e valakinek kérdése, észrevétele, javaslata?

**dr. Temesvári Zsolt képviselő:** Nézi a facebook-ot és kérdezi az ott olvasottak alapján, hogy miért nem vezeti a falugondnok a falubuszt? Hogyan lehet ezt kezelni?

**Bíró Imre polgármester:** Az ebédszállításra a másik autó praktikusabb. Ha a gyermekszállításra lesz igény, azt a busszal fogják ellátni. Van, hogy a betegszállítás egyidőbe esik az ebédszállítással.

*További kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 4 igen szavazattal – egyhangúlag – az alábbi határozatot hozza:**

**149/2022. (XII.16.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a 2022. évi falugondnoki tevékenységről szóló beszámolót elfogadja.

**5) Kötelező felvételt biztosító általános iskolai körzethatárok véleményezése**

*Előterjesztő: Bíró Imre polgármester*

**Bíró Imre polgármester:** Balatonszepezd Község közigazgatási területén a kötelező felvételt biztosító általános iskola a tervezet szerint a Bozzay Pál Német Nemzetiségi Nyelvoktató Általános Iskola. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 4 igen szavazattal – egyhangúlag – az alábbi határozatot hozza:**

**150/2022. (XII.16.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a Balatonfüredi Tankerületi Központ által a 2023/2024. tanévre összeállított, Balatonszepezd Község közigazgatási területére vonatkozó kötelező felvételt biztosító általános iskolai körzethatárral egyetért.

Határidő: 2023. február 15.

Felelős: polgármester

Több napirendi pont nem lévén Bíró Imre polgármester megköszöni a nyilvános ülésen való részvételt, és azt 8.45 órakor bezárja.

**K.m.f.**

**Bíró Imre dr. Varga Viktória**

polgármester jegyző